П Р О Т О К О Л    № 5

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

4 февруари 2014 г.

Днес, 04.02.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика” в администрацията на ВСС.

На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъстват Пламен Горанов и Роберто Милов - студенти от юридически факултети, които провеждат стаж в Администрацията на Висшия съдебен съвет.

След разисквания по обявения дневен ред и допълнително постъпили материали

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следните допълнителни точки:

- Извлечение от Протокол № 4/21.01.2014 г. на Комисия „Съдебна администрация” във връзка с преструктуриране на съдебната администрация във Военен съд гр. Плевен - като точка 9 от дневния ред;

- Извлечение от Протокол № 6/28.01.2014 г. на Комисия „Съдебна администрация” във връзка с преструктуриране на съдебната администрация във Военен съд гр. Варна – като точка 10 от дневния ред.

- Доклад от Красимира Василева – началник-отдел „ЮОДКВСС”, дирекция „Правна”, АВСС, относно предложение за конкретни мерки, които да бъдат заложени в План-графика по изпълнението на мерките, предвидени в Стратегията за превенция и борба с корупцията в съдебната система за 2014 г. – като точка 11 от дневния ред.

- Извлечение от Протокол № 5/03.02.2014 г. на Комисията по правни въпроси с приложен проект на Обхват и структура на Годишния доклад на ВСС за 2013 г., за даване на предложения в срок до 10.02.2013 г. – като точка 12 от дневния ред.

ПО ДНЕВНИЯ РЕД

1. ОТНОСНО: Проект на решение на ВСС за закриване на военни съдилища и определяне на структурата и районите на компетентност на военните съдилища в страната.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема изготвеното предложение на комисията до ВСС за обсъждане и приемане на един от двата варианта за проект на решение за преструктуриране на военните съдилища и военните прокуратури.

1.2. Предлага на ВСС да включи като допълнителна точка в дневния ред за заседанието, свикано за 6 февруари 2014 г., предложението по т.1.1.

2. ОТНОСНО: Извлечение от Протокол № 3/21.01.2014 г. на КПКИТС с приложено становище на проф. д.м.н. Евгения Стоименова – БАН по направените доработки в LawChoice, версия 4, съгласно решение на ВСС по протокол № 42/31.10.2013 г., т.13.5.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището на д.м.н. Евгения Стоименова от БАН по направените доработки в LawChoice, версия 4, предоставено от КПКИТС.

3. ОТНОСНО: Справки за индивидуалната натовареност на следователите в специализираните отдели на НСлС и следствените отдели на прокуратурите за четвъртото тримесечие на 2013 г., предоставени от зам.-главния прокурор по разследването и директор на НСлС (вх. № 11-12-025/2013 от 24.01.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение представените справки. Същите ще бъдат взети предвид при извършване на анализ на натовареността на следователите във връзка с подготовка за изпълнение на дейност 2.5, залегнала в Годишния план за дейностите на комисията за 2014 г.

3.2. Предвид констатираната значителна диспропорция в натовареността на отделните следователи в рамките на един отдел, следва да се изиска от директора на НСлС допълнителна информация какъв е процентът на натовареност на всеки от следователите в рамките на отделите и какви мерки се вземат за пълноценното използване на следователите и за регулиране на наблюдаваната неравномерна натовареност. Същата информация следва да се изиска чрез главния прокурор на Република България и за окръжните следствени отдели.

4. ОТНОСНО: Становище от Районен съд – Асеновград във връзка с проектите на кодове/шифри на наказателните дела и промяна на индексите по наказателните дела /вх. № 11-01-115/2013/30.01.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището. Същото, заедно с вече постъпилите и приети за сведение от комисията становища, бележки и предложения от други съдилища, да бъде предоставено на КПКИТС за сведение и по компетентност.

5. ОТНОСНО: Становище от Административен съд - Плевен във връзка с проект на Списък с подробни кодове/шифри на административни дела /вх. № 11-01-115/2013/30.01.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището. Същото, заедно с вече постъпилите и приети за сведение от комисията становища, бележки и предложения от други съдилища, да бъде предоставено на КПКИТС за сведение и по компетентност.

6. ОТНОСНО: Писмо от Окръжен съд – Кюстендил, съдържащо забележки по проекта на списък с подробни кодове на наказателни дела /вх. № 11-01-115/2013/31.01.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение забележките. Същите, заедно с вече постъпилите и приети за сведение от комисията становища, бележки и предложения от други съдилища, да бъде предоставено на КПКИТС за сведение и по компетентност.

7. ОТНОСНО: Извлечение от Протокол № 4/30.01.2014 г. на комисия „Международна дейност” във връзка с доуточняване от комисиите на ВСС на подадени отговори на Въпросника (Схема за оценяване на съдебните системи – цикъл 2012-2014 г.) на Европейската комисия за ефективност на правосъдието /CEPEJ/.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Във връзка със забелязано от Министерството на правосъдието разминаване в информация по предоставени от ВСС отговори на Въпросника (Схема за оценяване на съдебните системи – цикъл 2012-2014 г.) на Европейската комисия за ефективност на правосъдието /CEPEJ/ по предходни години и към настоящия момент, следва да се има предвид, че по отговорите на въпроси 80 и 83 от Въпросника, предоставената от ВСС информация е идентична и не е налице разминаване. Ако такова се установява от Министерството на правосъдието, вероятно е резултат на техническа грешка от тяхна страна при обобщаване и изпращане на  предоставената от ВСС информация.
7.2. Изпраща решението по т. 7.1 на дирекция „Международна дейност”, за сведение.

8. ОТНОСНО: Решение на Висшия съдебен съвет по т. 1 по Протокол № 4 от заседание, проведено на 29.01.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. С решение по Протокол № 3/21.01.2014 г. комисията е приела Годишен план за дейностите си за 2014 г., който е публикуван на Интернет страницата на ВСС в подраздела на комисията в раздел „Решения на постоянните комисии на ВСС”, както и е предоставен на представляващия ВСС за сведение. Във връзка с публикувания на 22.01.2014 г. Доклад на Европейската комисия до Европейския парламент и Съвета относно напредъка на България по Механизма за сътрудничество и проверка, комисията няма какво да допълни в годишния план за своята дейност през 2014 г.

8.2. Изпраща решението по т. 8.1 на представляващия ВСС за сведение.

9. ОТНОСНО: Извлечение от Протокол № 4/21.01.2014 г. на Комисия „Съдебна администрация” във връзка с преструктуриране на съдебната администрация във Военен съд гр. Плевен

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение проекта за предложение на комисия „Съдебна администрация” до Висшия съдебен съвет.

10. ОТНОСНО: Извлечение от Протокол № 6/28.01.2014 г. на Комисия „Съдебна администрация” във връзка с преструктуриране на съдебната администрация във Военен съд гр. Варна

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема за сведение проекта за предложение на комисия „Съдебна администрация” до Висшия съдебен съвет.

11. ОТНОСНО: Доклад от Красимира Василева – началник-отдел „ЮОДКВСС”, дирекция „Правна”, АВСС, относно предложение за конкретни мерки, които да бъдат заложени в План-графика по изпълнението на мерките, предвидени в Стратегията за превенция и борба с корупцията в съдебната система за 2014 г.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

11.1. ПРЕДЛАГА следните конкретни мерки, които да бъдат заложени в План-графика по изпълнението на мерките, предвидени в Стратегията за превенция и борба с корупцията в съдебната система за 2014 г.:

11.1.1. Финализиране на процеса по оптимизация структурата на военните съдилища и военните прокуратури.
Срок – първо тримесечие на 2014 г.

11.1.2. Оптимизиране структурата на районните съдилища и реформа на съдебната карта.
Срок – постоянен

11.1.3. Изработва не на методика за оценка (отчитане и регулиране) на натовареността в органите на съдебната власт.
Срок – постоянен

11.1.4. Идентифициране и анализ на допълнителните фактори, водещи до неравномерна натовареност на магистратите и предлагане на мерки за тяхното преодоляване.
Срок – постоянен

11.1.5. Текущ мониторинг и анализ на статистически данни за дейността на отделните органи на съдебната власт за 2013-2014 г. с оглед определяне на натовареността по щат, действителната натовареност и средната натовареност. Предложения до ВСС за оптимизиране на щатовете в отделните съдилища и прокуратури.
Срок – постоянен

11.1.6. Преодоляване на проблемите, свързани с неравномерната натовареност на органите на съдебната власт в условията на активно партньорство с другите комисии на ВСС, неправителствения сектор, професионалните организации на магистратите, административните ръководители и действащи магистрати, държавни институции и др.
Срок – постоянен

11.1.7. Осигуряване на пълна публичност, прозрачност и отчетност при осъществяване на дейностите, насочени към преодоляване на неравномерната натовареност в органите на съдебната власт.
Срок – постоянен

11.2. ИЗПРАЩА решението по т. 11.1 на комисия „Професионална етика и превенция на корупцията” на ВСС за сведение.

12. ОТНОСНО: Извлечение от Протокол № 5/03.02.2014 г. на Комисията по правни въпроси с приложен проект на Обхват и структура на Годишния доклад на ВСС за 2013 г., за даване на предложения в срок до 10.02.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

12.1. Предлага на КПВ в Обхвата и структурата на Годишния доклад на ВСС за 2013 г. да бъде включена и извършената дейност по регулиране на натовареността на магистратите и на органите на съдебната власт.

12.2. Изпраща решението по т. 12.1 на КПВ за сведение.

ПРЕДСЕДАТЕЛ
НА КОМИСИЯТА:  / п /
КАЛИН КАЛПАКЧИЕВ